มันนี่่ทูเดย์
ทุนสำรองเพิ่ม 300 ล้านเหรียญ
2 พ.ค. 2559

ทุนสำรองเพิ่ม 300 ล้านเหรียญ 
ธนาคารแห่งประเทศไทย(ธปท.) รายงานฐานะเงินทุนสำรองระหว่างประเทศ ณ 22 เม.ย.ที่ผ่านมาว่า อยู่ที่ระดับ 1.769 แสนล้านเหรียญสหรัฐ หรือประมาณ 6.202 ล้านล้านบาท เพิ่มขึ้นจากสัปดาห์ก่อนหน้า 300 ล้านเหรียญสหรัฐ หรือประมาณ 1.05 หมื่นล้านบาท หากคิดอัตราแลกเปลี่ยนเปิดตลาดเช้านี้ที่ระดับ 34.94 บาท/เหรียญสหรัฐ ขณะที่ฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 1.37 หมื่นล้านเหรียญสหรัฐ เพิ่มขึ้นจากสัปดาห์ก่อนหน้า 100 ล้านเหรียญสหรัฐ ส่งผลให้ทุนสำรองระหว่างประเทศสุทธิอยู่ที่ระดับ 1.906 แสนล้านเหรียญสหรัฐ 
เว้นภาษีให้ กอช.
รายงานข่าวจากกองทุนการออมแห่งชาติ (กอช.) แจ้งว่า ขณะนี้พระราชกฤษฎีกาที่กำหนดให้กองทุนการออมแห่งชาติ เป็นกิจการที่ได้รับการยกเว้นภาษีธุรกิจเฉพาะ โดยพระราชกฤษฎีกาดังกล่าวกำหนดให้มีผลบังคับใช้หลังจากมีการประกาศในราชกิจจานุเบกษา เมื่อวันที่ 29 เม.ย.ที่ผ่านมา